РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/287-15

26. јун 2015. године

Б е о г р а д

З А П И С Н И К

120. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 26. ЈУНА 2015. ГОДИНЕ

Седница је почела у 9,30 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Бранка Јанковић, Живан Ђуришић, заменик члана Драгана Николића, Светислав Вукмирица, Драган Половина, Тања Томашевић Дамњановић, Жарко Мићин и Петар Петровић.

Седници нису присуствовали чланови Одбора: Верољуб Арсић, Биљана Пантић Пиља, проф. др Јанко Веселиновић, Жарко Обрадовић, Неђо Јовановић, Балинт Пастор, Мирко Чикириз, Весна Бесаровић и Гордана Чомић, као ни њихови заменици.

Седници су присуствивали: Драгана Вујић, начелник Одељења у Министарству спољних послова, Саша Мирковић, државни секретар, Снежана Печенчић, начелник Одељења и Дејан Стојановић, руководилац Групе у Министарству културе и информисања

На предлог председника Одбора, једногласно (са 9 гласова за,) је усвојен следећи

Д н е в н и р е д:

1. Разматрање Предлога закона о изменама и допунама Закона о јавном информисању и медијима, који је поднела Влада;

2. Разматрање Предлога закона о потврђивању Споразума између Владе Републике Србије и Владе Народне Републике Кине о обостраном оснивању културних центара, који је поднела Влада.

Прва тачка дневног реда. Разматрање Предлога закона о изменама и допунама Закона о јавном информисању и медијима, који је поднела Влада.

Одбор је размотрио Предлог закона о изменама и допунама Закона о јавном информисању и медијима, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (са 9 гласова за).

За известиоца Одбора на седници Народне скупштине одређен је председник Одбора.

Друга тачка дневног реда. Разматрање Предлога закона о потврђивању Споразума између Владе Републике Србије и Владе Народне Републике Кине о обостраном оснивању културних центара, који је поднела Влада.

Одбор је размотрио Предлог закона о потврђивању Споразума између Владе Републике Србије и Владе Народне Републике Кине о обостраном оснивању културних центара, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (са 9 гласова за).

За известиоца Одбора на седници Народне скупштине одређен је председник Одбора.

Седница је завршена у 9,35 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић